BCCI
టెస్టు మ్యాచ్‌ల నిధుల కోసం ‘సుప్రీంకు బిసిసిఐ
న్యూఢిల్లీ: టీమిండియా,ఇంగ్లండ్‌ జట్ల మధ్య జరుగనున్న మ్యాచ్‌ల నిర్వహణకు సంబం ధించి నిధుల విడుదలపై బిసిసిఐ సుప్రీం కోర్టును ఆశ్రయించింది.కాగా ముంబై, చెన్నైలలో జరుగనున్న టెస్టుల మ్యాచ్‌ల కోసం 1.33 కోట్లు కావాలని కోరుతూ బిసిసిఐ అత్యున్నత న్యాయ స్థానంలో పిటి షన్‌ దాఖలు చేసింది.కాగా ఈ పిటిషన్‌ను విచారణకు స్వీకరించిన సుప్రీంకోర్టు విచారణ చేపట్టడానికి సుముఖత వ్యక్తం చేసింది.బిసిసిఐ తరుపున ప్రముఖ సీనియర్‌ న్యాయవాది కపిల్‌ సిబల్‌ ఈ పిటిషన్‌ను సుప్రీం కోర్టులో దాఖలు చేశారు.
సుప్రీం కోర్టు చీఫ్‌ జస్టిస్‌ టిఎస్‌ ఠాకూర్‌ నేతృత్వంలోని బెంచ్‌కు ముందు పిటిషన్‌ ఉంది.క్రికెట్‌లో సంస్కరణల అమలుకు గాను లోథా కమిటీ సూచించిన ప్రతిపాదనలను బిసిసిఐ తోసిపుచ్చడంతో ఆగ్రహించిన సుప్రీంకోర్టు బిసిసిఐ బ్యాంకు లావా దేవీలను గతంలో స్థంభింపజేసిన సంగతి తెలిసిందే.దీంతో అయిదు టెస్టు మ్యాచ్‌ల సిరీస్‌కు ముందు బిసిసిఐ సుప్రీంకోర్టును ఆశ్రయించింది. దీంతో రాజ్‌కోట్‌లో జరిగిన తొలి టెస్టుకు గాను సౌరాష్ట్ర క్రికెట్‌ అసోసియేషన్‌కు 58.66 లక్షలు విడుదల చేయాలంటూ సుప్రీంకోర్టు ఆదేశాలు జారీ చేసిన సంగతి తెలిసిందే.కాగా ఈ నేపథ్యంలో డిసెంబర్‌ 8 నుంచి ముంబైలో నాలుగవ టెస్టు జరుగుతుండగా, డిసెంబర్‌ 16న చెన్నైలో అయిదవ టెస్టు జరుగనుంది.ంండు టెస్టు మ్యాచ్‌ల నిర్వ హణకు గాను సుమారు 1.55 కోట్లు కావాలని కోరుతూ తాజాగా బిసిసిఐ సుప్రీంకోర్టులో పిటిషన్‌ దాఖలు చేసింది.కాగా అయిదు టెస్టు మ్యాచ్‌ల సిరీస్‌లో భాగంగా ఇరు జట్లమధ్య నాలుగవ టెస్టు గురువారం నుంచి ముంబైలోని వాంఖడే స్టేడియం జరుగనుంది.
========